Public procurement notice: Contract Award Notice
Published: 2022-08-10
Buyer: Magyar Kereskedelmi és Iparkamara
Country: HU
Contract type: Services
Procedure: Open procedure
CPV classification: 72212190
Estimated value: 47450000 HUF
Award criteria: The most economic tender

Technical requirements: Jelen beszerzés célja az Országos Vállalkozói Mentorprogram című kiemelt projekt környezeti fenntarthatósági szemléletformálás alprojektjén belül, a mikro-, kis- és középvállalkozások számára, tudatosságuk és vállalkozói hatékonyságuk növelését szolgáló környezeti fenntarthatósági szemléletformálás e-learning tananyag fejlesztése, teljeskörű felhasználási jogának átadása.
A tananyagok fejlesztését követően, az elkészült produktumoknak az alábbi általános elvárásoknak kell megfelelniük:
- szabványosság (kompatibilitás) - keretrendszer/lejátszó független legyen, tehát egy szabványos e-learning rendszer képes legyen lejátszani azt, további tananyag módosítási, testreszabási tevékenységek nélkül, így az költségmentesen költöztethető legyen eltérő e-learning rendszerekre.
- mobilitás - az internetes alkalmazások és tartalmak fogyasztási szokásait tekintve, 2014 óta már nagyobb részben történnek mobil eszközökről. A tananyagok rugalmas elérésének záloga, hogy ne gördítsünk technikai akadályokat az eltérő felbontással rendelkező eszközöket használó tanulók számára, ennek érdekében, a tervezéskor fontos technikai kritérium a reszponzivitás biztosítása.
- moduláris felépítés - felépítését tekintve legyen egységekre (modulokra) tagolt, ezáltal az előrehaladás tanulónként nyomon követhető lesz, szükség esetén a későbbiekben a tartalmak frissítése egyszerűbbé válik.
- nyomon követhetőség - a szabványos és moduláris kialakításon túl, a képzések szervezői számára pontosan nyomon követhető legyen a tanulók előrehaladása, illetve teljesítménye, azaz a tartalmak szerkesztése a SCORM szabvány szerint képernyőkre bontva valósuljon meg (SCO-ba szervezve)
- interaktivitás - az írott szöveges tartalmak mellett, gondolkodásra és cselekvésre késztető interaktív elemekkel, a tudás mérését biztosító időközi feladatokkal támogassa a tanulók aktív bevonását, ezekkel biztosítható a figyelem fenntartása, másfelől pedig, támogatja a tanulók előrehaladását. A feladatok hibás elvégzése esetén a rendszer mutassa meg a helyes megoldást.
- modul szintű átláthatóság, tervezhetőség biztosítása - a tananyagok modulokra tagolódjanak. Minden modul megkezdése előtt, a tanuló számára tegye világossá a tananyag fejlesztője az adott modul elvégzésével kapcsolatos információk megosztásával, milyen témákat dolgozhat fel benne a tanuló és milyen új fogalmakkal és ismeretekkel találkozik az adott modul elsajátítása során. A modult bemutató általános lapon található információk alapján eldöntheti a tanuló, hogy megkezdi-e a modulban található ismeretek elsajátítását. A tananyagfejlesztő készítsen előzetes összefoglaló lapot minden modulra vonatkozóan.
- multimédia - a szöveges részeket a tudáselemhez köthető multimédiás elemekkel (kép, hang, videó, animáció, prezentáció stb.) kiegészítve, az átadandó ismeretek elsajátítása, megértése könnyebbé és oldottabbá, ezáltal lényeges módon feldolgozhatóbbá, megjegyezhetőbbé válik. Kutatások bebizonyították, hogy amennyiben a tanulás során több érzékszervünket használjuk a kapott információk feldolgozására, az hatékonyabb rögzülést biztosít a tanuló számára. A kidolgozott tananyag minimum 3 képernyő képenként tartalmazzon az ismeretek átadását segítő, legalább 2 db média elemet.
- egységes fogalmak használata, fogalomtár - a tananyagokban található fogalmakat a Nyertes Ajánlattevő szervezze fogalomtárba. Az egyes fogalmak, a környezetből kiemelve, eltérő formázással jelenjenek meg a tananyagban, a fogalmak definíciója legyen kattintással előhozható.
- biztosítson visszacsatolást - legyen nyomon követhető - a tananyagon belüli önellenőrző kérdések segítségével - a tanulásban való előrehaladás. A tananyag zárásaként pedig lehetőség legyen az elsajátított ismeretek számonkérésére, így biztosítva a tudás visszamérését mind a tanulók, mind a képzés szervezői számára.
- biztosítson támogatást - számos előnye mellett, az elektronikus csatornán történő önálló tanulás, egy-egy akadály önálló leküzdésénél, olykor hátrányt is jelenthet. Az ilyen esetekben támogassa a rendszer a potenciális lemorzsolódó tanulók megtartását azzal, hogy biztosít kérdezési-, kommunikációs lehetőséget a képzés szervezői felé.
- támogassa a modulra/tananyagra épülő további elmélyülést - a tanulói érdeklődés a legaktívabb egy-egy modul sikeres elvégzését követően. A képzés szervezője további ismeretek elmélyítését segíti elő azzal, hogy az adott modulhoz kapcsolódó, hasznos forrásanyagok gyűjteményét bocsájtja a tanulók rendelkezésére. A modul zárásaként, az adott modulban található ismeretek elmélyítését szolgáló további hasznos, külső linkekkel biztosítsa a tananyag fejlesztője a tanulók további tájékozódásának lehetőségét.
M.2.A szakértő feladata a feladat informatikai részfeladatainak elvégzése. A digitális tananyagfejlesztési projekt egyrészről egy informatikai projekt, mely speciális (környezeti fenntarthatósági) tartalommal valósul meg. Az M2.A szakértőnek tapasztalattal kell rendelkeznie a teljes informatikai folyamat menedzsmentje kapcsán, különös tekintettel az elvárt volumenű és részletezettségű (minimum 1000 felhasználó kiszolgálását célzó, minimum 350 képernyőképet tartalmazó) tananyag Ajánlatkérő meglévő informatikai rendszerébe való zökkenőmentes beemelése és abban történő hibamentes működtetése céljából.
M.2.B szakértő feladata a minimum 3000 felhasználó kiszolgálását célzó, minimum 350 képernyőképet tartalmazó környezeti fenntarthatósági tananyag elkészítése. M.2.B szakértőnek az ehhez szükséges környezeti fenntarthatósági tárgyi tudás és didaktikai módszertani ismeretek felhasználásával vizuális és interaktív tartalmak megalkotásával kell megalapoznia a tananyag kialakítását, úgy, hogy az egy digitális tananyagba illeszthető legyen, amely alkalmas minimum 3000, előzetes képzettséggel nem rendelkező felhasználó szemléletformálására.


Winner: ELMS Informatikai Zártkörűen Működő Részvénytársaság.
Award value: 47450000
Number of bids: 1